17. ΒΑΣΙΛΙΚΟΝ ΔΙΑΤΑΓΜΑ της 3/3 Απρ. 1954 Περί εφαρμογής του άρθρ. 1 του Ν.Δ. 2500/1953 επί του προσωπικού της Ανωτάτης Γεωπονικής Σχολής Αθηνών. 'Εχοντες υπ’ όψιν τας διατάξεις των άρθρ. 1, 10 και 13 του Ν.Δ. 2500/1953 «περί περιορισμού της εις προσωπικόν συνθέσεως των πολιτικών του Κράτους Υπηρεσιών» ως ετροποιήθη υπό του Ν.Δ. 2645/1953 και του Νόμ. 2767/1954, την υπ’ αριθ. 129/1954 γνωμοδότησιν του Ανωτάτου Συμβουλίου Δημοσίων Υπηρεσιών και την υπ’ αριθ. 164/1954 ομοίαν του Συμβουλίου Επικρατείας προτάσει των Ημετέρων επί του Συντονισμού, Οικονομικών και Γεωργίας Υπουργών απεφασίσαμεν και διατάσσομεν: Άρθρον μόνον.-Εκ των κατά την έναρξιν της ισχύος του Ν.Δ. 2500/1953 υφισταμένων θέσεων τακτικού προσωπικού της Ανωτάτης Γεωπονικής Σχολής Αθηνών διατηρούνται αι κάτωθι: 22 έδραι καθηγητών εξ ων μέχρι 17 επί μισθώ. 6 θέσεις επιμελητών εργαστηρίων ή φροντιστηρίων. 16 θέσεις βοηθών εργαστηρίων και φροντιστηρίων. 2 θέσεις παρασκευαστών εργαστηρίου. 1 θέσις προϊσταμένου γραμματείας. 2 θέσεις ακολούθων ή γραμματέων β' ή α' τάξεως ή εισηγητών. 2 θέσεις γραφέων ή δακτυλογράφων. 1 θέσις προϊσταμένου λογιστηρίου. 1 θέσις Ταμείου. 1 θέσις αρχικλητήρος. 2 θέσεις κλητήρων. 2 θέσεις ειδικών τεχνιτών. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. Σελ. 290(β) 